Benjamin Ben-Eliezer

Benjamin Ben-ELIEZER (, ; naskiĝis la 12-a de februaro 1936 en Basra, Irako kiel Fuad Ben-Eliezer ; mortis la 28-a de aŭgusto 2016 en Tel-Avivo) estis israela militisto, laste en la rango de Brigada Generalo (Tat-Aluf), kaj poste politikisto, 

Li estis partiestro de la Laborista Partio en 2001–2003, la unua mizraĥi judo kiu gvidis tiun partion. Ministro en pluraj registaroj, Ministro pri Defendo kaj Vicĉefministro, kaj poste Ministro pri Industrio, Komerco kaj Dungado de Israelo (2009–2011).Jonathan Lis. Benjamin Ben-Eliezer, 1936–2016: From Scared Iraqi Immigrant Boy to an Israeli Political Giant, Haaretz, 28 August 2016.

Li estis la Ministro pri Defendo en la kabineto de Ariel Ŝaron, dum kiu li devis kontraŭbatali la palestinan reziston al okupacio dum la Al-Aksa Intifado lanĉita de la organizaĵoj Hamaso kaj Al Fatah. En 2014, Ben Eliezer estis la kandidato de la Laborista Partio por la prezidanteco de Israelo, kandidateco kiun li devis retiri kelkajn tagojn antaŭ la elekto pro polica enketo, fine de kiu li estis akuzita pri subaĉeto kaj fraŭdo. Li mortis antaŭ la proceso estis kompletigita.

 Referencoj 

 Eksteraj ligiloj 

 Binyamin Ben-Eliezer Israel Ministerio de Eksteraj Aferoj

Kategorio:Israelaj ministroj pri defendo
Kategorio:Israelaj generaloj
Kategorio:Irakaj judoj
Kategorio:Israelaj politikistoj
Kategorio:Israelaj ministroj